Ճէյսըն Տերուլօ

**Ճէյսըն Ճոէլ Տեսրուլօ** (, ծնած թ. Սեպտեմբեր 21 1989 թուականին  Մայամի, Ֆլորիտա), աւելի յայտնի է որպէս **Ճէյսըն Տերուլօ** (), ամերիկացի երգիչ, երգերու հեղինակ եւ պարող: 2009 թուականին իր անհատական երաժշտական ասպարէզը սկսելէն ի վեր ամբողջ աշխարհին մէջ վաճառած է աւելի քան 30 միլիոն մեներգ: Մարտ 2010-ին հրապարակած է իր թեկնածութեան արուեստային ալպիւմը` «Jason Derulo», որուն կը  յաջորդէ «Future History» անուանումը կրող երկրորդ ալպիւմը Սեպտեմբեր 2011-ին: Անոր երրորդ արուեստային ալպիւմը, որ «Tattoos» կը կոչուի, հրապարակուած է Սեպտեմբեր 2013 -ին: Ճէյսընի «Everything Is 4» կոչուող չորրորդ ալպիւմը հրապարակուած է Մայիս 2015-ին:

## Կեանքը
Ճէյսըն Ճոէլ Տեսրուլօն ծնած է Սեպտեմբեր 21 1989 -ին Մայամիի մէջ, Ֆլորիտա: Անոր ծնողները հայիթացիներ են: Ան ընտանիքի երեք երեխաներէն ամէնէն երիտասարդն է:

## Ասպարէզ
### 2006-12: «Jason Derulo» եւ «Future History»
250px|մինի|ձախից|Ճէյսըն Տերուլօ 2010 թուականին
250px|մինի|աջից|Տերուլօ 2011 թուականին
Ճէյսըն Տերուլօ  իր երաժշտական ասպարէզը սկսած է երգեր գրելով այնպիսի կատարողներու համար, ինչպիսիք են`Լիլ Ուէյն, Շոն Քինկսթըն, Ճէսի Վենթուրա եւ այլ երգիչներ: 2006 թուականին ան կը յաղթէ Showtime at the Apollo հեռուստային յայտագրին մէջ, իսկ աւելի ուշ երաժշտական արտադրող Ճէյ Ար Ռոթըմի հետ ծանօթանալէ ետք, ան պայմանագիր կը ստորագրէ Beluga Heights Records եւ Warner Bros. Records ձայնագրման ընկերութիւններու հետ: Ճէյ Ար Ռոթըմը, HitQuarters հրատարակչութեան հետ հարցազրոյցի ընթացքին խօսելով Ճէյսընի մասին, ըսած է․ «Ճէյսըն Տերուլօ ունի ամէնատպաւորիչ աշխատանքային բարոյագիտութիւններէն մէկը, որ ես հանդիպած եմ»:

 Օգոստոս 4 2009-ին կը հրապարակուի Ճէյսընի թեկնածութեան` «Whatcha Say» մեներգը, որ կը գլխաւորէ Billboard Hot 100 հիթ շքերթը:  Դեկտեմբեր 8, 2009-ին ան կը հրապարակէ «In My Head» երգը, որ Billboard Hot 100-ի մէջ կը գրաւէ 5-րդ հորիզոնականը: Նոյն տարուայ Դեկտեմբերէն մինչեւ Յունուար 2010 ան նաեւ ելոյթներ կ'ունենայ երգչուհի Լէյտի Կակաի շրջագայութեան ժամանակ:  Փետրուար 24 2010-ին կը հրապարակուի «Ridin' Solo» երգը, որ Billboard Hot 100-ին մէջ 9-րդ հորիզոնականը կը գրաւէ:

Փետրուարի 26 2010-ին Ճէյսըն կը հրապարակէ իր թեկնածութեան արուեստային ալպիւմը` «Jason Derulo»: Այդ Billboard 200 ալպիւմներու հիթ շքերթին մէջ կը գրաւէ 11-րդ հորիզոնականը: Ալպիւմը ծանուցելու համար ան նաեւ կը սկսի իր համերգային շրջագայութիւններու շարքը, որ կը սկսի Օգոստոս 2010-ին եւ կ'աւարտի Մարտ2011-ին:

 Սեպտեմբեր 16 2011-ին կը հրապարակուի Ճէյսընի երկրորդ` «Future History» կոչուող արուեստային ալպիւմը: Այդ Billboard 200-ին մէջ կը գրաւէր 29-րդ հորիզոնականը, իսկ ալպիւմի «Don't Wanna Go Home», «It Girl» եւ «Breathing» երգերը կը գրաւեն հորիզոնականներ միջազգային շարք մը հիթ շքերթներու մէջ։ 2012-ի ամրան Ճէյսըն ամերիկացի երգչուհի Քելլի Ռոուլընտի հետ միասին եղած են աւստրալական «Everybody Dance Now» պարային հեռուստածրագրի դատական կազմի անդամներէն:

### 2013-2015: «Tattoos» եւ «Everything Is 4»
250px|մինի|աջից|Տերուլօ Դեկտեմբեր 2013-ին
20 Սեպտեմբեր 2013-ին հրապարակուած Տերուլօ-ի «Tattoos» անուանումը կրող երրորդ արուեստային ալպիւմը: Ալպիւմի «Talk Dirty» մեներգը, որ համագործակցութիւն է Թու Չէյնզի հետ, Billboard Hot 100 հիթ շքերթին մէջ գրաւեց երրորդ հորիզոնականը եւ դարձաւ հիթ: Այդ նաեւ գրաւեց առաջին հորիզոնականը Աւստրալիոյ, Գերմանիոյ, Իսրայէլի, Մեծ Բրիտանիոյ եւ քանի մը այլ երկիրներու հիթ շքերթներուն մէջ: Ալպիւմի «Wiggle» մեներգը, որու մէջ իր մասնակցութիւնը ունի նաեւ Սնուփ Տօկը, գրաւեց հինգերորդ հորիզոնականը Billboard Hot 100 հիթ շքերթ եւ նոյնպէս դարձաւ հիթ: Հիթ շքերթներուն մէջ նաեւ յաջողութիւն ունեցան ալպիւմի «The Other Side», «Marry Me» եւ «Trumpets» երգերը: Ալպիւմը ծանուցելու նպատակով Տերուլօն Փետրուար 2014 -էն սկսաւ իր համերգային շրջագայութիւններու շարքը: Նոյն տարուայ Ապրիլին «Tattoos» ալպիւմը վերահրապարակուեցաւ «Talk Dirty» անուամբ:

 Մայիս 29 2015 -ին վաճառքի դրուեցաւ Տերուլօ-ի «Everything Is 4» կոչուող չորրորդ արուեստային ալպիւմը: Ալպիւմի «Want to Want Me» երգը Billboard Hot 100-ին մէջ գրաւեց հինգերորդ հորիզոնականը, սակայն գլխաւորեց Աւստրիոյ , Իսրայէլի, Մեծ Բրիտանիոյ եւ քանի մը այլ երկիրներու հիթ շքերթներ: Յունիս 2015-ին սկսաւ ամերիկեան «պարէ, եթէ կրնաս» () նախագիծի 12-րդ եթերաշրջանը, ուր Տերուլօ ընդգրկուած էր ժիւրիի կազմին մէջ:

## Սկաւառակագրութիւն
### Արուեստային ալպիւմներ
*«Jason Derulo» (2010)
*«Future History» (2011)
*«Tattoos» (2013)
*«Everything Is 4» (2015)

## Ծանօթագրութիւններ

## Արտաքին յղումներ
*Պաշտօնական կայք

Ստորոգութիւն:1989 ծնունդներ
Ստորոգութիւն:21 Սեպտեմբերի ծնունդներ
Ստորոգութիւն:Ամերիկացի երգիչներ
Ստորոգութիւն:Ամերիկացի երգահաններ